wickkiey/tamil-wikipedia-chunked huggingface dataset:
# சோபியா குரேசி

## இராணுவ வாழ்க்கை

### ஐ.நா. அமைதி காக்கும் பணி (2016–2017)

2016 ஆம் ஆண்டில், கர்னலாக, இவர் காங்கோ மக்களாட்சிக் குடியரசில் ஐக்கிய நாடுகள் அவையின் அமைதியை உறுதிப்படுத்தும் பணியில் 500 க்கும் மேற்பட்ட இந்திய துருப்புக்களை வழிநடத்தினார் - முழுக்க முழுக்க ஆண்களைக் கொண்ட இந்திய அமைதி காக்கும் பிரிவைத் தலைமை தாங்கிய முதல் பெண்மணி இவர். இவரது படைப்பிரிவு கொந்தளிப்பான வடக்கு கிவுவில் அமைதியைப் பராமரித்து ஆயுதக் குறைப்பை நடத்தியது. மேலும், மனிதாபிமான உதவிகளைச் செய்தது.
# சோபியா குரேசி

## இராணுவ வாழ்க்கை

### சைபர் பாதுகாப்பு கட்டளை (2017–2022)

இந்தியாவின் சைபர் பாதுகாப்பு கட்டளையின் படைப்பகுதித் தலைவர் மற்றும் தலைமை துணை இயக்குநராக நியமிக்கப்பட்ட இவர், இந்தியாவின் இராணுவ சைபர் கோட்பாட்டை வரையறுக்க உதவினார். சைபர் பயிற்சி வரம்புகளை உருவாக்கினார். மேலும், அச்சுறுத்தல் கண்டறிதல் முயற்சிகளுக்கு தலைமை தாங்கினார்.
# சோபியா குரேசி

## இராணுவ வாழ்க்கை

### முக்கியத் தலைமைத்துவ பதவி உயர்வு

2022 ஆம் ஆண்டில், சோபியா குரேசி மேஜர் ஜெனரலாகப் பொறுப்பேற்றார். மின்னணுப் போர் மற்றும் சைபர் செயலிகள் ஒருங்கிணைப்பதை மேற்பார்வையிடும் முக்கியத் தகவல் தொடர்புப் பிரிவின் கட்டளைத் தளபதியாகப் பொறுப்பேற்றார்.
# சோபியா குரேசி

## இராணுவ வாழ்க்கை

### 2025 இந்தியா-பாக்கித்தான் மோதலில் பங்கு

மேற்குப் பகுதியில் சைபர்-ஒருங்கிணைந்த விரைவுப் படைப் பிரிவை சோபியா குரேசி வழிநடத்தினார். இவரது பிரிவு இராணுவத் தகவல்தொடர்புகளைப் பாதுகாத்தது. மேலும், மூலோபாய அமைப்புகள் மீதான சைபர் தாக்குதல்களை முறியடித்தது.
# சோபியா குரேசி

## தனிப்பட்ட வாழ்க்கை

சோபியா குரேசி, கர்னல் தாஜுதீன் பாகேவாடி என்பவரை மணந்தார்.
# டேவிட் முத்தையா தேவதாசு

**டேவிட் முத்தையா தேவதாசு** (*David Muthiah Devadoss***-**18 திசம்பர் 1868-11 நவம்பர் 1951) என்பவர் சென்னை உயர் நீதிமன்றத்தின் நீதிபதியாக இருந்தவர் ஆவார்.
# டேவிட் முத்தையா தேவதாசு

## பிறப்பும் கல்வியும்

தேவதாசு 18 திசம்பர் 1868 அன்று பாளையங்கோட்டை ஈ. முத்தையா பிள்ளைக்கு மகனாகப் பிறந்தார். சி. எம். எசு. உயர்நிலைப் பள்ளியில் பள்ளிக் கல்வியினை முடித்து பாளையங்கோட்டையிலும் சென்னை சட்டக் கல்லூரியிலும் கல்லூரிக் கல்வியினைப் பயின்ற இவர் *இன்னர் டெம்பிலில்* வழக்கறிஞராகத் தகுதி பெற்றார்.
# டேவிட் முத்தையா தேவதாசு

## திருமண வாழ்க்கை

ஜே. டி. சிறீநிவாசகன் பிள்ளையின் மகள் மாசிலமணி செல்லம்மாளை தேவதாசு மணந்தார். செல்லமாள் 1948-ல் இறந்தார். டேவிட் தேவதாசு தனது 82-ஆவது வயதில் 1951 நவம்பர் 11 அன்று சென்னையில் காலமானார். இந்த இணையருக்கு சீதா, முத்தம்மா, வேதா, முத்துகிருஷ்ணன் என 3 மகள்களும் 1 மகனும் உள்ளனர்.
# டேவிட் முத்தையா தேவதாசு

## பணி

1892-இல் சென்னை உயர்நீதிமன்றத்தில் வழக்கறிஞராகச் சேர்ந்த தேவதாசு, 1921-ல் நீதிபதியாக ஆனார். 1928-ல் ஓய்வு பெற்ற பிறகு, தேவதாசு புதுதில்லியில் உள்ள மாநிலக் குழுவிற்குப் பரிந்துரைக்கப்பட்டார். 1932 புத்தாண்டு மரியாதையாக தேவதாசுக்கு நைட் பட்டம் வழங்கப்பட்டது.
# டேவிட் முத்தையா தேவதாசு

## இதனையும் காண்க

- சீதா தேவதாசு
# பொட்டாசியம் எக்சாகுளோரோபலேடேட்டு(IV)

**பொட்டாசியம் எக்சாகுளோரோபலேடேட்டு (IV)** (*Potassium hexachloropalladate (IV)*) என்பது K<sub>2</sub>[PdCl<sub>6</sub>] என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும்.
# பொட்டாசியம் எக்சாகுளோரோபலேடேட்டு(IV)

## தயாரிப்பு

இராச திராவகத்தில் பொட்டாசியம் டெட்ராகுளோரோபல்லேடேட்டு (II) சேர்மத்தை கரைத்தால் பொட்டாசியம் எக்சாகுளோரோபலேடேட்டு (IV) உருவாகும்.
::3K<sub>2</sub>[PdCl<sub>4</sub>] + 6HCl + 2HNO<sub>3</sub> -> 3K<sub>2</sub>[PdCl<sub>6</sub>] + 2NO + 4H<sub>2</sub>O  
பொட்டாசியம் குளோரைடு கரைசலில் உள்ள பொட்டாசியம் டெட்ராகுளோரோபலேடேட்டு (II) சேர்மத்தின் வழியாகக் குளோரினைச் செலுத்தினால் பொட்டாசியம் எக்சாகுளோரோபலேடேட்டு (IV) உருவாகும்.
# பொட்டாசியம் எக்சாகுளோரோபலேடேட்டு(IV)

## இயற்பியல் பண்புகள்

பொட்டாசியம் எக்சாகுளோரோபலேடேட்டு(IV) சேர்மம் கனசதுரப் படிக அமைப்பில் செம்பழுப்பு நிற படிகங்களாக உருவாகிறது. இச்சேர்மம் தண்ணீரில் சிறிதளவே கரையும்.
# பொட்டாசியம் எக்சாகுளோரோபலேடேட்டு(IV)

## வேதிப் பண்புகள்

சூடுபடுத்தும் போது அல்லது சூடான செறிவூட்டப்பட்ட ஐதரோகுளோரிக் அமிலக் கரைசலுடன் சேர்க்கும் போது பொட்டாசியம் எக்சாகுளோரோபலேடேட்டு(IV) சிதைவடைகிறது.
::K<sub>2</sub>[PdCl<sub>6</sub>] -> K<sub>2</sub>[PdCl<sub>4</sub>] + Cl<sub>2</sub>
# பொட்டாசியம் எக்சாகுளோரோபலேடேட்டு(IV)

## பயன்கள்

புகைப்படத் தொழிலிலும், கரிம வேதியியல் வினைக்காரணியாகவும், மருந்து இடைநிலைப் பொருளாகவும் பொட்டாசியம் எக்சாகுளோரோபலேடேட்டு (IV) பயன்படுத்தப்படுகிறது.
# வளையல் விற்ற படலம்

**வளையல் விற்ற படலம்** என்பது சைவ சமய நூலான திருவிளையாடல் புராணத்தின் 32ஆம் படலமாகும் இது கூடல் காண்டத்தில் இடம்பெற்றுள்ளது இதில் 1724 முதல் 1759 வரை பாடலகள் இடம்பெற்றுள்ளன
# வளையல் விற்ற படலம்

## கதை

தாருகாவனத்தில் இருந்த முனிவர்களின் மனைவிகள் அழகிலும் ஒழுக்கத்திலும் தாங்களே சிறந்தவர்கள் என்ற எண்ணம் கொண்டிருந்தனர் இந்த எண்ணத்தை மாற்ற நினைத்தார் இறைவன்
# வளையல் விற்ற படலம்

## கதை

### இரப்பவனாக வந்த இறைவன்

புலித்தோலும் பட்டுக் கோணமும் உடுத்தி திருநீறும் உருத்திராட்சமும் அணிந்து கையில் திருவோட்டுடன் தாருகாவனத்திலுள்ள வீடுகளில் பிச்சைக் கேட்டு நின்றார் இறைவன், அவரின் அழகைக் கண்டு மயங்கிய முனிவர்களின் மனைவிகள் தங்களின் வளையல் மற்றும் மேகலையை அவரின் திருவோட்டில் இட்டனர் பின்னர் தெளிவுப் பெற்ற அப்பெண்கள் தங்களின் பொருட்களை திரும்ப தரும்படி கெஞ்சினர் ஆனால் அப்பொட்களை கொடுக்காது சென்றார் இறைவன்,
நடந்ததை அறிந்த முனிவர்கள் இரப்பவன் வடிவில் வந்த இறைவனை கண்டு மயங்கியதால் நீங்கள் *வணிகர் குலத்தில் பிறந்து வாழ்வீரகள்* என சபித்தனர், அப்பெண்கள் மீண்டும் தாங்கள் பழைய நிலைக்கு திரும்ப வேண்டினர், நீங்கள் வணிகர் குலத்தின் மகள்களாக வாழும் போது அங்கு வளையல் விற்க வரும் இறைவன் தங்களுக்கு வளையல் அணிவித்து இச்சாபத்திலிருந்து தங்களை விடுவிப்பார் என கூறினர்
# வளையல் விற்ற படலம்

## கதை

### இரப்பவனாக வந்த இறைவன்

#### வளையல் விற்க வந்த இறைவன்

பெற்ற சாபத்தால் வணிகர் குலத்தில் பிறந்து வளர்ந்தனர் அப்பெண்கள், அவர்களை சாபத்திலிருந்து விடுவிக்க எண்ணிய இறைவன் முற்பிறப்பில் தனக்கு அவர்கள் தந்த வளையல்களை எடுத்துக் கொண்டு வளையல் விற்பவனாக அவர்கள் வாழும் வீதியில் கூவிக் கொண்டு சென்றார் அதைக் கேட்ட அப்பெண்கள் வெளியே வந்து வளையலை வாங்கினர், இறைவன் அவர்களுக்கு வளையல் அணிவித்து விட்டு பணத்தை நாளை பெற்றுக் கொள்வதாக கூறி சென்றார், அப்பெண்கள் அவரை பின் தொடர்ந்தனர் அவர் கோவிலுக்குள் சென்று மறைந்து விட்டார், பின்பு தான் இங்கு வந்து தங்களை ஆட்கொண்டது இறைவன் என அப்பெண்களுக்கு தெரிந்தது பின் பல காலம் அங்கு வாழ்ந்த அப்பெண்கள் மீண்டும் முனிவர்களின் மனைவிகளாகும் பேறு பெற்றனர்
# புனித வாரம்

**புனித வாரம்** (*Holy Week*) என்பது கிறிஸ்தவ சமயத்தில் உயிர்ப்பு ஞாயிறுக்கு முன் உள்ள வாரத்தைக் குறிக்கும். இது குறுத்தோலை ஞாயிறன்று வெற்றி ஆர்ப்பரிப்போடு இயேசு எருசலேமில் நுழைதலின் நினைவோடு தொடங்குகின்றது. புனித புதன் அன்று இயேசுவை காட்டிக்கொடுப்பதற்கான சூழ்ச்சியும், புனித வியாழன் அன்று கடைசி இரவு உணவின் நினைவும், புனித வெள்ளி அன்று இயேசுவின் பாடுகளும், புனித சனிக்கிழமையில் கிறிஸ்துவின் மரணம் மற்றும் பாதாளத்தில் இறங்குவதும் நினைவு கூரப்படுகின்றது.}} புனித வாரம் என்பது தவக்காலத்தின் ஆறாவதும், கடைசி வாரமுமாகும், இது குருத்து ஞாயிற்றுக்கிழமையில் தொடங்கி புனித சனிக்கிழமை முடிவடைகிறது.
# விக்ரம் மிஸ்ரி

**விக்ரம் மிஸ்ரி** (*Vikram Misri*) (பிறப்பு: 7 நவம்பர்1964), இந்திய வெளியுறவுப் பணி அதிகாரியான இவர் தற்போது இந்தியாவின் 36வது வெளியுறவுச் செயலளராக பணியாற்றி வருகிறார். முன்னர் இவர் துணை தேசியப் பாதுகாப்பு ஆலோசகராக 1 சனவரி 2022 முதல் 14 சூலை 2024 முடிய பணியாற்றியுள்ளார். இவர் சீனாவில் இந்தியாவின் தூதுவராக 8 சனவரி 2019 முதல் 11 டிசம்பர் 2021 வரை பணியாற்றியுள்ளார். மேலும் இவர் இந்தியப் பிரதமர்களான ஐ. கே. குஜரால் மற்றும் மன்மோகன் சிங் மற்றும் நரேந்திர மோதி ஆகியோரின் தனிச் செயலராக பணியாற்றியுள்ளார். மேலும் மியான்மர் மற்றும் எசுப்பானியா நாடுகளில் இந்தியத் தூதுவராகவும் பணியாற்றியுள்ளார்.
# விக்ரம் மிஸ்ரி

## இளமை மற்றும் கல்வி

விக்ரம் மிஸ்ரி காஷ்மீரி இந்துக் குடும்பத்தில் 7 நவம்பர் 1954 அன்று சிறிநகரில் பிறந்தார். ஆரம்ப கல்வியை சிந்தியா பள்ளிலும், கல்லூரி இளநிலைப் படிப்பை தில்லி இந்துக் கல்லூரியிலும், மேலாண்மை முதுநிலை பட்டப் படிப்பை சேவியர் மேலாண்மைப் பள்ளியிலும் (XLRI) முடித்தார். பின் மூன்று ஆண்டுகள் தனியார் நிறுவனத்தில் பணியாற்றினார்.
# விக்ரம் மிஸ்ரி

## இந்திய வெளியுறவுப் பணியில்

1989ஆம் ஆண்டில் இந்தியக் குடிமைப் பணித் தேர்வில் வெற்றி பெற்ற விக்ரம் மிஸ்ரி இந்திய வெளியுறவுப் பணி அதிகாரியாக நியமனம் செய்யப்பட்டார். இவர் இந்தியப் பிரதமர்களான ஐ. கே. குஜரால் மற்றும் மன்மோகன் சிங் மற்றும் நரேந்திர மோதி ஆகியோரின் தனிச் செயலராக பணியாற்றியுள்ளார்
# விக்ரம் மிஸ்ரி

## வெளியுறவுச் செயலர்

விக்ரம் மிஸ்ரி 15 சூலை 2024 அன்று இந்திய வெளியுறவு அமைச்சகத்தின் செயலராக பதவி உயர்வு பெற்றார். ஆரம்ப கல்வியை சிந்தியா பள்ளிலும், கல்லூரி இளநிலைப் படிப்பை தில்லி இந்துக் கல்லூரியிலும், மேலாண்மை முதுநிலை பட்டப் படிப்பை சேவியர் மேலாண்மைப் பள்ளியிலும் (XLRI) முடித்தார்.
# சோனார்பூர் தெற்கு சட்டமன்றத் தொகுதி

**சோனார்பூர் தெற்கு சட்டமன்றத் தொகுதி** (Sonarpur Dakshin Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு 24 பர்கனா மாவட்டத்தில் அமைந்துள்ளது. சோனார்பூர் தெற்கு, ஜாதவ்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# சோனார்பூர் தெற்கு சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2011 | சீவன் முகர்ஜி | Rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | அருந்ததி மைத்ரா (லவ்லி) |  |  |
# சேரன் சோழன் பாண்டியன்

***சேரன் சோழன் பாண்டியன்*** (*Cheran Chozhan Pandian*) என்பது 1998 ஆம் ஆண்டு வெளியான தமிழ் மொழி நகைச்சுவைத் திரைப்படமாகும்.இப்படத்தை செந்தமிழன் இயக்கியுள்ளார். இவர் முன்பு சிந்துநதிப் பூ (1994) என்ற படத்தை இயக்கியிருந்தார். இப்படத்தில் ரஞ்சித், ஆனந்த் பாபு, வடிவேலு ஆகியோர் நடித்துள்ளனர். படம் டிசம்பர் 25, 1998 அன்று வெளியானது. வெளியான இரண்டு ஆண்டுகளுக்குப் பிறகு, தயாரிப்பாளர்களுக்கு தமிழ்நாடு அரசு ₹5 லட்சம் மானியத்தை வழங்கியது.
# சேரன் சோழன் பாண்டியன்

## கதைக்களம்

சேரன் ( ரஞ்சித் ), சோழன் ( ஆனந்த் பாபு ) மற்றும் பாண்டியன் ( வடிவேலு ) ஆகியோர் வெவ்வேறு குற்றங்களுக்காக கைது செய்யப்படுகிறார்கள். அவர்கள் உடனடியாக ஒரு கருணையுள்ள காவல் அதிகாரியால் ( மன்சூர் அலி கான் ) விடுவிக்கப்படுகிறார்கள். மூன்று பேரும் தங்கள் வாழ்க்கையை மாற்றி நல்ல மனிதர்களாக மாற முடிவு செய்கிறார்கள். ஆனால் அவர்கள் சுவாமி (வாசு விக்ரம்) என்ற ஊழல் அரசியல்வாதியின் பாதையைக் கடக்கிறார்கள். இது அவர்களை மறுபரிசீலனை செய்ய ஒரு காரணத்தை அளிக்கிறது. மூன்று தோழர்களும் சுவாமியின் சகோதரி காயத்ரி ( மோகினி ) மீது காதல் கொள்கிறார்கள். அவள் அவர்களின் நெருங்கிய தோழியாகிறாள்.
# சேரன் சோழன் பாண்டியன்

## நடிகர்கள்

- சேரனாக ரஞ்சித்
- சோழனாக ஆனந்த் பாபு
- பாண்டியனாக வடிவேலு
- காயத்ரியாக மோகினி
- கிருஷ்ணராக லஷ்மிபதிராஜ்
- மன்சூர் அலி கான்
- சுவாமியாக வாசு விக்ரம்
- ஜூனியர் பாலையா
- வனங்காமுடியாக ஒரு விரல் கிருஷ்ணா ராவ்
- மதன் பாப்
- எஸ்.ஆர். வீரராகவன்
- சிட்டி பாபு
- தவக்களை
- அல்போன்சா
- சகீலா
# சேரன் சோழன் பாண்டியன்

## இசை

திரைப்படத்திற்கு சௌந்தர்யன் இசையமைத்திருந்தார். பாடல் வரிகளை அலமேலு முத்துலிங்கம் எழுதியுள்ளார்.
# சேரன் சோழன் பாண்டியன்

## வரவேற்பு

தி இந்துவின்] டி.எஸ். ராமானுஜம், இயக்குனர் "நாடகத்தை விட நகைச்சுவைப் பாதையில் பணியாற்றுவதில் ஒரு திறமையைக் காட்டுகிறார் என்ரும் இறுதிப் பகுதிகள் சினிமாத்தனமாக உள்ளன" என்றும் எழுதினார். பின்னணி இசையையும் அவர் பாராட்டினார்.
# எதிர்ப்பு முன்னணி

பாகிஸ்தானை தலைமையகமாகக் கொண்டு இயங்கும் தீவிரவாத அமைப்பான லஷ்கர்-ஏ-தொய்பாவின் கிளை அமைப்பே எதிர்ப்பு முன்னணி (The Resistance Front (TRF) ஆகும்.2019ல் ஜம்மு காஷ்மீரின் சிறப்புரிமையை நீக்கியதை எதிர்ப்பு தெரிவிக்கும் பொருட்டு, ஜம்மு காஷ்மீரில் தீவிரவாத தாக்குதல்கள் நடத்துவதற்கு லஷ்கர்-ஏ-தொய்பா மற்றும் ஹிஸ்புல் முஜாகிதீன் அமைப்புகளைச் சேர்ந்த தீவிரவாதிகளைக் கொண்டு 2019 ஆம் ஆண்டில் எதிர்ப்பு முன்னணி நிறுவப்பட்டது. எதிர்ப்பு முன்னணியானது ஜம்மு காஷ்மீரில் மட்டும் தாக்குதல்கள் நடததுவதற்கு பயிற்சி பெற்ற ஒரு தீவிரவாத அமைப்பாகும். மத அடையாளம் கொள்ளாத இவ்வமைப்பு, ஜம்மு காஷ்மீரில் சமயச் சிறுபான்மை மக்களை குறி வைத்துக் கொல்வதே நோக்கமாகக் கொண்டுள்ளது.. இந்தக் குழு சமூக ஊடகங்களில் குறிப்பிடத்தக்க இருப்பைப் பேணுகிறது, அவற்றில் சில இந்திய ஊடகங்கள் பாகிஸ்தானுடன் தொடர்புடையவை.
# எதிர்ப்பு முன்னணி

## 2024 ரியாசி தீவிரவாதிகளின் தாக்குதல்

'9 சூன் 2024 அன்று இந்தியாவின் சம்மு காசுமீர் ஒன்றியப் பகுதியில் உள்ள சிவகோரி குகைக்கோயிலில் சிவபெருமானை வழிப்பட்ட இந்துக்கள் கட்ராவில் உள்ள வைஷ்ணவ தேவி கோயிலுக்கு பேருந்தில் திரும்பிக் கொண்டிருந்த போது, பாகிஸ்தானிலிருந்து செயல்படும் லஷ்கர்-ஏ-தொய்பாவின் கிளை அமைப்பான *தி ரெசிஸ்டன்ட் ஃபிரண்டின்* (*The Resistance Front*) தீவிரவாதிகள் பேருந்தை நிறுத்தி இந்து பக்தர்களை எம்4 துப்பாக்கிகளால் தொடர்ந்து சுட்டனர். இந்தத் தாக்குதலில் 9 இந்து பக்தர்கள் இறந்தனர். மேலும் 41 இந்து பக்தர்கள் படுகாயம் அடைந்தனர். இந்த தீவிரவாதத் தாக்குதலுக்கு எதிர்ப்பு முன்னணி எனும் *தி ரெசிஸ்டன்ட் ஃபிரண்ட்* பொறுப்பு ஏற்றது.
# எதிர்ப்பு முன்னணி

## 2025 பகல்காம் தாக்குதல்

ஜம்மு காஷ்மீரின் அனந்தநாக் மாவட்டத்தில் உள்ள பகல்காம் நகரம் அருகே உள்ள பைசரன் பள்ளத்தாக்கை காண வந்த சுற்றுலாப் பயணிகளில், 28 இந்து ஆண்களை குறிவைத்து இத்தீவிரவாத அமைப்பினர் துப்பாக்கியால் சுட்டுக் கொன்றனர். மேலும் 20க்கும் மேற்பட்டோர் காயமடைந்தனர். இத்தாக்குதலுக்கு *எதிர்ப்பு முன்னணி* எதிர்ப்பு எனும் *தி ரெசிஸ்டன்ட் ஃபிரண்ட்* தீவிரவாத அமைப்பு உடனடியாகப் பொறுப்பேற்றது.
# எதிர்ப்பு முன்னணி

## தடை

இந்திய அரசு இந்த அமைப்பை ஏற்கனவே தடை செய்திருந்த நிலையில், 17 சூலை 2025 அன்று ஐக்கிய அமெரிக்கா, 2025 பகல்காம் தாக்குதலுக்கு காரணமான எதிர்ப்பு முன்னணி அமைப்பை உலகளாவிய தீவிரவாத அமைப்பாக அறிவித்தது.
# எதிர்ப்பு முன்னணி

## இதனையும் காண்க

- இந்தியாவில் தீவிரவாதம்
- 2025 பகல்காம் தாக்குதல்
- 2025 இந்தியா-பாக்கித்தான் முரண்பாடு
# கோபுர தீபம்

***கோபுர தீபம்*** (*Gopura Deepam*) என்பது 1997 ஆம் ஆண்டு ராமராஜன் எழுதி இயக்கிய தமிழ் மொழித் திரைப்படமாகும். இப்படத்தில் அவருடன், சுகன்யா, ஆர்.சுந்தர்ராஜன், செந்தில் ஆகியோர் நடித்துள்ளனர். இது 15 ஜனவரி 1997 அன்று வெளியிடப்பட்டது.
# கோபுர தீபம்

## இசை

இசையமைப்பாளர் சௌந்தர்யன் இசையமைக்க பாடல் வரிகளை வைரமுத்து எழுதியுள்ளார். "உள்ளமே உனக்குத்தான்" பாடல் பிரபலமடைந்தது.
| "மாமா ஏய் மாமாவே" | மனோ, சுவர்ணலதா | 5:01 |  |
| --- | --- | --- | --- |
| "என்னுடைய பொண்டாட்டி" | எஸ். பி. பாலசுப்பிரமணியம், மனோ | 4:12 |  |
| "என் வாழ்க்கை மன்னவனே" | சித்ரா | 5:16 |  |
| "உள்ளமே உனக்குத்தான்" | எஸ். பி. பாலசுப்பிரமணியம், அனுராதா ஸ்ரீராம் | 5:08 |  |
| "கங்கை காயும்." | எஸ். பி. பாலசுப்பிரமணியம், சுவர்ணலதா | 4:34 |  |
| "சாஞ்சா சாஞ்சா" | மனோ, சுவர்ணலதா | 4:45 | } |
# கோபுர தீபம்

## வெளியீடு

இந்தப் படம் திரைப்பட வசூலில் பெரும் தோல்வியைத் தழுவியது. வெளியான இரண்டு ஆண்டுகளுக்குப் பிறகு, தயாரிப்பாளர்களுக்கு அப்போதைய தமிழக முதல்வர் எம். கருணாநிதி 5 லட்சம் மானியத்தை வழங்கினார்.
# இரா. மகேந்திரன்

**இரா. மகேந்திரன்** (*R. Mahendran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். மகேந்திரன் தமிழ்நாட்டில் நாட்டராம்பள்ளியில் மே 4, 1958ஆம் ஆண்டு பிறந்தார். சென்னை பச்சையப்பன் கல்லூரியிலும், சென்னை சட்டக் கல்லூரியிலும் முதுநிலை வணிகவியல், இளங்கலைச் சட்டப் படிப்பினை முடித்துள்ளார். திராவிட முன்னேற்றக் கழகத்தினைச் சார்ந்த மகேந்திரன், நாட்டராம்பள்ளி சட்டமன்றத் தொகுதிக்கு 1989, 1991ஆம் ஆண்டுகளில் நடைபெற்ற சட்டமன்றத் தேர்தல்களில் போட்டியிட்டு வெற்றி பெற்றுச் சட்டமன்ற உறுப்பினராகப் பணியாற்றியுள்ளார்.
# இந்தியப் போட்டி ஆணையம்

**இந்தியப் போட்டி ஆணையம்** (*Competition Commission of India* (சுருக்கமாக:**CCI**), இந்திய அரசின் பெருநிறுவன விவகாரங்கள் அமைச்சகத்தின் கீழ் இயங்கும் ஒரு சட்டபூர்வ ஒழுங்கு முறை ஆணையம் ஆகும்.மேலும் பெருநிறுவனங்களுக்கு இடையே போட்டியை ஊக்குவிப்பதற்கும், இந்தியாவில் போட்டியின் மீது குறிப்பிடத்தக்க பாதகமான விளைவை ஏற்படுத்தும் செயல்பாடுகளைத் தடுப்பதற்கும் இந்தியப் போட்டிச் சட்டம், 2002 நடைமுறைபடுத்துவதற்கும் பொறுப்பாகும். 2022 இந்தியப் போட்டிச் சட்டத்தின் மீது எதிர்மறையான தாக்கத்தை ஏற்படுத்தினால், அது தொடர்பான வழக்குகளை ஆராய்ந்து விசாரணை செய்கிறது. நிறுவனங்கள் வணிகச் சந்தையில் முந்தாமல் இருக்க, போட்டிச் சட்டத்தின் கீழ் இரண்டு நிறுவனங்கள் இணைவதை போட்டி ஆணையம் அங்கீகரிக்கிறது.  
இந்தியப் போட்டி ஆணையம் 14 அக்டோபர் 2003 அன்று புது தில்லியில் நிறுவப்பட்டது. இருப்பினும் மே 2009ல் தர்மேந்திர குமார் தலைமையில் முழு அளவில் செயல்பாட்டிற்கு வந்ததது. இந்தியப் போட்டி ஆணையத்தின் நடப்பு தலைவர் ரவ்நீத் சிங் இஆப ஆவார். இதன் செயலாளர் இந்தர் பால் சிங் இவப ஆவார்.
# இந்தியப் போட்டி ஆணையம்

## இந்தியப் போட்டிச் சட்டம், 2002

அடல் பிகாரி வாச்பாய் தலைமையிலான இந்திய அரசால் இந்தியப் போட்டிச் சட்டம், 2002 இயற்றப்பட்டது.
2007ஆம் ஆண்டில் மன்மோகன் சிங் தலைமையிலான அரசால் 2007ஆம் ஆண்டில் இந்தியப் போட்டி (திருத்தம்) சட்டம் இயற்றப்பட்டது. இச்சட்டம் போட்டி எதிர்ப்பு ஒப்பந்தங்கள், நிறுவனங்களால் ஆதிக்க நிலையை தவறான வழியில் செல்வதை தடைசெய்கிறது மற்றும் இந்தியாவிற்குள் போட்டியின் மீது குறிப்பிடத்தக்க பாதகமான விளைவை ஏற்படுத்தும் அல்லது ஏற்படுத்தக்கூடிய சேர்க்கைகளை (கையகப்படுத்துதல், கட்டுப்பாட்டைப் பெறுதல் மற்றும் இணைப்பு மற்றும் கையகப்படுத்துதல்) ஒழுங்குபடுத்துகிறது.
# இந்தியப் போட்டி ஆணையம்

## போட்டி சட்டத்தின் நோக்கங்கள்

போட்டிச் சட்டத்தின் முக்கிய நோக்கம், நுகர்வோர் விருப்பங்களுக்கு ஏற்ப சந்தையை உருவாக்குவதற்கு உதவும் ஒரு வழிமுறையாக போட்டியைப் பயன்படுத்தி பொருளாதார செயல்திறனை மேம்படுத்துவதாகும். சரியான போட்டியின் நன்மைகள்: வளங்களின் பயனுள்ள ஒதுக்கீட்டை உறுதி செய்யும் ஒதுக்கீடு திறன், உற்பத்தி திறன், உற்பத்தி செலவுகள் குறைந்தபட்சமாக வைக்கப்படுவதை உறுதி செய்யும் மற்றும் புதுமையான நடைமுறைகளை ஊக்குவித்தல் ஆகும்.கட்டட உரிமையாளர்களுக்கு வழங்கப்பட்ட அங்கீகரிக்கப்பட்ட கட்டிடத் திட்டத்தைத் தாண்டி, வீட்டு வசதி நிறுவனம் கூடுதல் கட்டுமானத்தை மேற்கொள்ள முடியாது.
- வாங்குபவர்களால் செய்யப்படும் அனைத்து கொடுப்பனவுகளும் கட்டுமான நோக்கத்தை மட்டும் அடிப்படையாகக் கொண்டிருக்க வேண்டும், "தேவைக்கேற்ப" அல்ல"  
- 2014 ஆம் ஆண்டில், தகவல் மற்றும் ஆவணங்களைக் கோரி இந்தியச் செய்தி மற்றும் தகவல் தொடர்புத் துறையின் தலைமை இயக்குநரின் உத்தரவுகளை இணங்கத் தவறியதற்காக கூகுள் நிறுவனத்தின் மீது ₹10 மில்லியன் அபராதம் விதித்தது.  
- ஆகஸ்டு 25, 2014 அன்று, கார் உதிரி பாகங்கள் மற்றும் பழுது கண்டறியும் கருவிகளை சுயாதீனமாக பழுதுபார்ப்பவர்களுக்கு வழங்கத் தவறியதற்காக, சில கார் மாடல்களை பழுதுபார்த்து பராமரிக்கும் திறனைத் தடுத்ததற்காக, 14 இந்திய கார் உற்பத்தியாளர்களுக்கு, இந்தியப் போட்டி ஆணையம் ₹2544 கோடி அபராதம் விதித்தது.  
- நவம்பர் 17, 2015 அன்று சரக்கு விமானங்களுக்கு எரிபொருள் கூடுதல் கட்டணத்தை நிர்ணயிப்பதில் 3 விமான நிறுவனங்கள் கூட்டாக செயல்பட்டதற்கு ₹258 கோடி அபராதம் விதித்தது.  
- மே 2017இல் *ரிலையன்ஸ் ஜியோ* தனது போட்டியாளர்களான *பாரதி ஏர்டெல்*, *வோடபோன் இந்தியா* மற்றும் *ஐடியா செல்லுலார்* ஆகியோர் இணைந்து செயல்படுவதற்கு எதிராக தாக்கல் செய்யப்பட்ட புகாரைத் தொடர்ந்து, இந்திய செல்போன் இயக்குநர்கள் சங்கத்தின் செயல்பாடுகள் குறித்து விசாரணை நடத்த இந்தியப் போட்டி ஆணையம் உத்தரவிட்டது.
# இந்தியப் போட்டி ஆணையம்

## இதனையும் காண்க

- பெருநிறுவன விவகாரங்கள் துறை அமைச்சகம்
# தெல்ஃபியின் ஆரக்கிள்

**பைத்தியா** ) என்பது தெல்ஃபியில் உள்ள அப்பொல்லோ கோவிலின் பிரதான பாதிரியாரின் பட்டமாகும். அவர் குறிப்பாக அதன் ஆரக்கிளாக பணியாற்றினார் மற்றும் **தெல்ஃபியின் ஆரக்கிள்** என்று அழைக்கப்பட்டார். அவரது தலைப்பு வரலாற்று ரீதியாக ஆங்கிலத்தில் **பைத்தோனெஸ்** என்றும் அழைக்கப்படுகிறது.  
பைத்தியா கிமு 8 ஆம் நூற்றாண்டில் நிறுவப்பட்டது, (சில மதிப்பீடுகள் இந்த ஆலயம் கிமு 1400 ஆம் ஆண்டிற்கு முந்தையது என்றாலும்), மேலும் அப்பொல்லோவால் தெய்வீக வசம் ( உற்சாகம் ) இருந்தபோது கூறப்பட்ட தீர்க்கதரிசனங்களுக்காக பரவலாகப் பாராட்டப்பட்டது. கிமு ஆம் நூற்றாண்டின் இறுதியில் பைத்தியன் பாதிரியார் முதன்மையானவராக உருவெடுத்தார், மேலும் கிபி ஆம் நூற்றாண்டின் பிற்பகுதி வரை தொடர்ந்து ஆலோசனை பெற்றார். இந்தக் காலகட்டத்தில், தெல்ஃபிய ஆரக்கிள் கிரேக்கர்களிடையே மிகவும் மதிப்புமிக்க மற்றும் அதிகாரப்பூர்வமான ஆரக்கிளாக இருந்தது, மேலும் அவர் பாரம்பரிய உலகின் மிகவும் சக்திவாய்ந்த பெண்களில் ஒருவராக இருந்தார். இந்த ஆரக்கிள், பாரம்பரிய கிரேக்கர்களின் சிறந்த ஆவணப்படுத்தப்பட்ட மத நிறுவனங்களில் ஒன்றாகும். ஆரக்கிளைக் குறிப்பிடும் ஆசிரியர்களில் எஸ்கிலஸ், அரிஸ்டாட்டில், அலெக்ஸாண்ட்ரியாவின் கிளமென்ட், டியோடோரஸ், டியோஜெனெஸ், யூரிபிடிஸ், ஹெரோடோடஸ், ஜூலியன், ஜஸ்டின், லிவி, லூகன், நெபோஸ், ஓவிட், பௌசானியாஸ், பிண்டர், பிளேட்டோ, புளூடார்ச், சோஃபோக்கிள்ஸ், ஸ்ட்ராபோ, துசிடிடிஸ் மற்றும் ஜெனோஃபோன் ஆகியோர் அடங்குவர் .  
ஆயினும்கூட, பைத்தியா எவ்வாறு செயல்பட்டது என்பது குறித்த விவரங்கள் அரிதானவை, காணவில்லை அல்லது இல்லாதவை, ஏனெனில் பாரம்பரிய காலத்தைச் சேர்ந்த (கிமு 6 முதல் 4 ஆம் நூற்றாண்டு வரை) ஆசிரியர்கள் இந்த செயல்முறையை பொதுவான அறிவாகக் கருதுகின்றனர், விளக்க வேண்டிய அவசியமில்லை. ஆரக்கிள் பற்றி எந்த விவரமும் விவாதித்தவர்கள் கிமு 1 ஆம் நூற்றாண்டு முதல் கிபி 4 ஆம் நூற்றாண்டு வரை உள்ளனர் மற்றும் முரண்பட்ட கதைகளை வழங்குகிறார்கள். பிரதான கதைகளில் ஒன்று, பித்தியா பாறையில் உள்ள ஒரு பள்ளத்தில் இருந்து எழும் நீராவிகளால் தூண்டப்பட்ட ஒரு வெறித்தனமான நிலையில் ஆரக்கிள்களை வழங்கியதாகவும், அவர் கிப்பரிஷ் பேசியதாகவும், அவற்றை பாதிரியார்கள் புதிரான தீர்க்கதரிசனங்கள் என்று விளக்கி கிரேக்க இலக்கியத்தில் பாதுகாக்கப்பட்ட கவிதை டாக்டிலிக் ஹெக்ஸாமீட்டர்களாக மாற்றினர். இருப்பினும், இந்த யோசனையை ஜோசப் ஃபோன்டென்ரோஸ் மற்றும் லிசா மௌரிசியோ போன்ற அறிஞர்கள் சவால் செய்துள்ளனர், அவர்கள் பண்டைய ஆதாரங்கள் ஒரே மாதிரியாக பைத்தியாவை புத்திசாலித்தனமாக பேசுவதையும், அவரது சொந்த குரலில் தீர்க்கதரிசனங்களை வழங்குவதையும் பிரதிநிதித்துவப்படுத்துகின்றன என்று வாதிடுகின்றனர். ஹெரோடோட்டஸ், கிமு ஐந்தாம் நூற்றாண்டில் எழுதுகிறார், பித்தியா டாக்டிலிக் ஹெக்ஸாமீட்டர்களில் பேசுவதை விவரிக்கிறார்.
# விக்கிப்பீடியா:Statistics/weekly/11-May-2025
# புரோன்கோசெலா கையேக்கி

## சொற்பிறப்பியல்

முதலாம் உலகப் போரின் போது இந்தோனேசியாவிலும் இலங்கையிலும் பல ஆண்டுகளைக் கழித்த ஆத்திரிய-செருமன் ஓவியர் கான்சு வான் காயேக்கின் பெயரால் *பு. கையேக்கி* பெயரிடப்பட்டது.
# புரோன்கோசெலா கையேக்கி

## புவியியல் வரம்பு

*பு. கையேக்கி* இந்தோனேசியாவின் வடக்கு சுமாத்திரா தீவில் காணப்படுகிறது.
# புரோன்கோசெலா கையேக்கி

## வாழிடம்

பு. கையேக்கியின் விருப்பமான இயற்கையான வாழ்விடம் காடுகளாகும். இது 300 முதல் 1,400 மீட்டர் உயரத்தில் உள்ள காடுகளில் காணப்படுகிறது. இது தோட்டங்கள், புதர்கள், மரங்களைக் கொண்ட கிராமங்கள் போன்ற தொந்தரவு செய்யப்பட்ட பகுதிகளிலும் காணப்படுகிறது.
# புரோன்கோசெலா கையேக்கி

## விளக்கம்

*பு. கையேக்கி* தோள்பட்டை பிரகாசமான பச்சை நிறமாகவும், வயிறு இலகுவான பச்சை நிறமாகவும் இருக்கும். உதடுகள், கண்ணைச் சுற்றியுள்ள பகுதி, செவிப்பறை பழுப்பு நிறத்தில் உள்ளன. ஆண் ஓந்தியின் மூக்கிலிருந்து குத நீளமானது 12 செமீ (4.7 அங்குலம்) வரையிலும் பெண் ஓந்தியில் இது 9.4 செமீ (3.7 அங்குலம்) வரையிலும் இருக்கும். இதன் வால் நீளம் 41 செமீ (16 அங்குலம்) ஆகும்.
# புரோன்கோசெலா கையேக்கி

## நடத்தை

*பு. கையேக்கி* மரங்களில் வாழக்கூடிய பகலாடி விலங்காகும்.
# புரோன்கோசெலா கையேக்கி

## இனப்பெருக்கம்

*பு. கையேக்கி* முட்டையிட்டு இனப்பெருக்கம் செய்கிறது.
# பலேடியம் ஈரார்சினைடு

**பலேடியம் ஈரார்சினைடு** (*Palladium diarsenide*) என்பது PdAs<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். பலேடியத்தின் அறியப்பட்டுள்ள ஆர்சினைடு உப்புகளில் இதுவும் ஒன்றாகும். பலேடியம் டை ஆர்சினைடு என்ற பெயராலும் இச்சேர்மம் அறியப்படுகிறது.
# பலேடியம் ஈரார்சினைடு

## தயாரிப்பு

பலேடியமும் ஆர்சனிக்கும் சேர்ந்து வினைபுரிவதால் பலேடியம் ஈரார்சினைடு உருவாகிறது.:
:Pd + 2 As -> PdAs<sub>2</sub>  
பலேடியத்துடன் காலியம் ஆர்சனைடு சேர்மத்தைச் சேர்த்து 350~800 °செல்சியசு வெப்பநிலையில் வினைபுரியச் செய்யும் போதும் பலேடியம் ஈரார்சினைடு உருவாகும்:  
: 3 Pd + 2 GaAs -> 2 PdGa + PdAs<sub>2</sub> .  
பலேடியம் ஈரார்சினைடு *a* = 5.983 Å. என்ற அணிக்கோவை அளவுரு கொண்ட கனசதுரப் படிகமாகும்.
# புனித புதன்

, ஸ்பெயினில் புனித புதன் (*மியர்கோல்ஸ் சாண்டோ).*]]
கிறிஸ்தவத்தில், **புனித புதன்** என்பது சீடர்களிடையே ஒரு ரகசிய உளவாளியாக இருக்க யூதாஸ் பேரம் பேசியதை நினைவுகூறும் நாள் ஆகும். இது **உளவு புதன்கிழமை**, அல்லது **நல்ல புதன்கிழமை** (மேற்கத்திய கிறிஸ்தவத்தில்), மற்றும் **பெரிய மற்றும் புனித புதன்கிழமை** (கிழக்கு கிறிஸ்தவத்தில்) என்றும் அழைக்கப்படுகிறது.
# புனித புதன்

## விவிலியத்தில்

புதிய ஏற்பாட்டின் புனித வார விவரிப்பில், குருத்தோலை ஞாயிறுக்குப் பிறகு, யூத தலைமைச் சங்கம் ஒன்று கூடி, பஸ்கா விழாவுக்கு முன்பு இயேசுவைக் கொல்ல சதி செய்தது. இயேசு இறப்பதற்கு முந்தைய புதன்கிழமை, பெத்தானியாவில், தொழுநோயாளியான சீமோனின் வீட்டில் இருந்தார். அங்கே பந்தியில் அமர்ந்திருந்தபோது இலாமிச்சை நறுமணத் தைலம் கொண்ட படிகச் சிமிழுடன் மரியா பெண் ஒருவர் வந்தார். அவர் அப்படிகச் சிமிழை உடைத்து இயேசுவின் தலையிலும் கால்களிலும் பூசினார். ஆனால், அங்கிருந்த இயேசுவின் சீடர்கள் கோபமடைந்து, எண்ணெயை ஏன் விற்று ஏழைகளுக்குக் கொடுக்கவில்லை என்று கேட்டார்கள். யூதாஸ் இஸ்காரியோத்து அந்தப் பணத்தைத் தனக்காக வைத்துக் கொள்ள விரும்பினான். இந்நிகழ்வுக்குப் பின்னர் யூதாசு தலைமைச் சங்கத்திடம் சென்று, பணத்திற்கு ஈடாக இயேசுவை அவர்களிடம் ஒப்படைக்க பேரம் பேசினான். அதுமுதல் யூதாசு இயேசுவைக் காட்டிக்கொடுக்க ஒரு வாய்ப்பைத் தேடினான்.  
புனித புதன்கிழமை அன்று இயேசுவைக் காட்டிக் கொடுக்க யூதாசு முடிவெடுத்ததால் அந்த நாள் *உளவு புதன்கிழமை* என்றும் அழைக்கப்படுகிறது.
# ஜிஆர்எக்சு 810

**ஜிஆர்எக்சு 80** (*GRX 810*) என்பது தேசிய வானூர்தியியல் மற்றும் விண்வெளி நிர்வாக அமைப்பினால் கண்டறியப்பட்டுள்ள ஒரு கலப்புலோகம் அல்லது உலோகக்கவலவை ஆகும். இந்தக் கலப்புலோகமானது நிக்கல், கோபால்ட்டு மற்றும் குரோமியம் ஆகியவற்றைக் கொண்டு ஒரு புதிய கலப்புலோக வடிவமைக்கும் மாதிரி முன்னெடுக்கும் அணுகுமுறையைப் பயன்படுத்தி ஆக்சைடு விரவுகை முறையினால் வலுவாக்கப்பட்டதாகும். இக்கலப்புலோகம் 1093° செல்சியசு வெப்பநிலை வரை தாங்கக்கூடியதாகும். இவ்விதக் கலப்புலோகமானது நிக்கலை அடிப்படையாகக் கொண்ட சிறப்பு வகை கலப்புலே்ாகங்களை விட (Ni based Super alloy) மிக அதிக வெப்பநிலையைத் தாங்கும் திறனைக் கொண்டவையாக உள்ளது.
# பங்கர் சட்டமன்றத் தொகுதி

**பங்கர் சட்டமன்றத் தொகுதி** (Bhangar Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு 24 பர்கனா மாவட்டத்தில் அமைந்துள்ளது. பங்கர், ஜாதவ்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# பங்கர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | அப்துர் ரசாக் முல்லா | rowspan=7 | இந்தியப் பொதுவுடமைக் கட்சி (மார்க்சிஸ்ட்) |
| 1977 | தாவூத் கான் |  |  |
| 1982 |  |  |  |
| 1987 | அப்துர் ரசாக் முல்லா |  |  |
| 1991 | பாதல் சமாதர் |  |  |
| 1996 |  |  |  |
| 2001 |  |  |  |
| 2006 | அரபுல் இசுலாம் | அகில இந்திய திரிணாமுல் காங்கிரசு |  |
| 2021 | முகம்மது நௌசாத் சித்திக் | இந்திய மதச்சார்பற்ற முன்னணி | } |
# ஹிராநகர்

**ஹிராநகர்** (*Hiranagar*), இந்தியாவின் ஜம்மு காஷ்மீரில் உள்ள கதுவா மாவட்டத்தில் அமைந்த ஹிராநகர் வருவாய் வட்டத்தின் நிர்வாகத் தலைமையிடமும், நகராட்சியும் ஆகும். இந்திய-பாகிஸ்தான் எல்லைக் கட்டுப்பாட்டுக் கோட்டிலிருந்து 20 கிலோமீட்டர் தொலைவில் உள்ள ஹிராநகர், மாவட்டத் தலைமையிடமான கதுவா நகரத்திற்கு வடமேற்கே 27.9 கிலோமீட்டர் தொலைவிலும்; ஜம்மு நகரத்திற்கு தென்கிழக்கே 66.4 கிலோமீட்டர் தொலைவிலும் உள்ளது.
# ஹிராநகர்

## புவியியல்

பாகையில் அமைந்த ஹிராநகர், கடல்மட்டத்திலிருந்து 308 மீட்டர் உயரத்தில் அமைந்துள்ளது. .
# ஹிராநகர்

## மக்கள்தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 1,723 குடியிருப்புகள் கொண்ட ஹிராநகரின் மக்கள் தொகை 8,294 ஆகும். அதில் ஆண்கள் 4,526 மற்றும் 3,768 பெண்கள் உள்ளனர். பாலின விகிதம் 1000 ஆண்களுக்கு 833 பெண்கள் வீதம் உள்ளனர். சராசரி எழுத்தறிவு 67.16% ஆக உள்ளது. இதன் மக்கள்தொகையில் பட்டியல் சமூகத்தவர்கள் மற்றும் பட்டியல் பழங்குடியினர் முறையே 17.75 % மற்றும் 1.21% உள்ளனர் ஹிராநகரில் இந்து சமயத்தினர் 97.49%, இசுலாமியர் 0.81%, பௌத்தர்கள் 0.04%, கிறித்தவர்கள் 1.04%, சீக்கியர்கள் 0.51% மற்றும் பிற சமயத்தினர் 0.12 % வீதம் உள்ளனர்.
# ஹிராநகர்

## ஜஸ்மெர்கர் கோட்டை

ஹிராநகரின் வெளியே இந்திய-பாகிஸ்தான் எல்லைப்பகுதியில் மன்னர் ஹிரே கட்டிய ஜஸ்மெர்கர் கோட்டை உள்ளது. இக்கோட்டையில் காளி கோயில் அமைந்துள்ளது.
# ஹிராநகர்

## போக்குவரத்து

சிறிநகர்-கன்னியாகுமரியை இணைக்கும் தேசிய நெடுஞ்சாலை எண் 44 ஹிராநகர் வழியாகச் செல்கிறது. 2 நடைமேடைகள் கொண்ட ஹிராநகர் தொடருந்து நிலையம் வழியாக நாள் ஒன்றுக்கு 18 தொடருந்துகள் நின்று செல்கிறது. ஹிராநகர் தொடருந்து நிலையம் ஜம்மு, உதம்பூர், கட்ரா, காஷ்மீர், தில்லி, காந்திநகர் போன்ற நகரங்களுடன் இணைக்கிறது.
# கசுபா சட்டமன்றத் தொகுதி, மேற்கு வங்காளம்

**கசுபா சட்டமன்றத் தொகுதி** (Kasba Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு 24 பர்கனா மாவட்டத்தில் அமைந்துள்ளது. கசுபா, கொல்கத்தா தெற்கு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# கசுபா சட்டமன்றத் தொகுதி, மேற்கு வங்காளம்

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2011 | அகமது சாவேத் கான் | Rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 |  |  |  |
# சஞ்சய் சேத்

**சஞ்சய் சேத்** (*Sanjay Seth*) (பிறப்பு-ஆகத்து 25, 1959) பாரதிய ஜனதா கட்சியைச் சேர்ந்த ஓர் அரசியல்வாதி ஆவார். இவர் 2014 - 2019 இந்திய நடுவண் அரசில் அரசாங்கத்தில் பாதுகாப்புத் துறை இணை அமைச்சராகப் பணியாற்றினார். இவர் 2019 முதல் சார்க்கண்டின் ராஞ்சி மக்களவைத் தொகுதியிலிருந்து மக்களவை உறுப்பினராக உள்ளார்.
# சஞ்சய் சேத்

## வகித்த பதவிகள்

சஞ்சய் சேத் தனது வாழ்க்கை முழுவதும் பல பதவிகளை வகித்துள்ளார். சூன் 2024 இல், 18 வது மக்களவைக்கு தேர்ந்தெடுக்கப்பட்ட அவர், தற்போது சூன் 2024 முதல் பாதுகாப்பு அமைச்சகத்தில் மத்திய இணை அமைச்சராக பணியாற்றுகிறார். இவர் அக்டோபர் 9,2019 முதல் துணைச் சட்டக் குழுவில் உறுப்பினராகவும், செப்டம்பர் 13,2019 முதல் தகவல் தொடர்பு மற்றும் தகவல் தொழில்நுட்பத்திற்கான நிலைக்குழுவில் உறுப்பினராகவும் உள்ளார். கூடுதலாக, சூலை 31,2019 முதல், பிற பிற்படுத்தப்பட்ட வகுப்பினர் நலக் குழுவின் உறுப்பினராகப் பணியாற்றினார்.  
முன்னதாக, சஞ்சய் சேத் 2019 மே மாதம் 17 வது மக்களவைக்குத் தேர்ந்தெடுக்கப்பட்டார். 2016 முதல் 2019 வரை ஜார்க்கண்ட் மாநில காதி மற்றும் கிராமத் தொழில்கள் வாரியத்தின் தலைவராகவும் இருந்தார். 1999 முதல் 2005 வரை இரண்டு முறை இந்திய ஸ்டேட் வங்கியின் உள்ளாட்சி வாரியத்தின் உறுப்பினராகவும் பணியாற்றினார்.
# ஐ. ஏ. ஐ ஆரோப்

**ஐ. ஏ. ஐ ஆரோப்** அல்லது **ஐ. ஏ. ஐ ஹாரோப்** (IAI Harop) என்பது *இஸ்ரேல் ஏரோஸ்பேஸ் இண்டஸ்ட்ரீஸின்* எம்பிடி ஏவுகணைப் பிரிவால் உருவாக்கப்பட்ட ஒரு மிதந்து திரியும் சுடுகலன் தளவாடம் ஆகும். சுற்றித்திரியும் சுடுகலன்கள் போர்க்களத்திற்கு மேலே வட்டமிடவோ அல்லது மிதக்கவோ வடிவமைக்கப்பட்டுள்ளன, இலக்குகள் வெளிப்படும் வரை காத்திருக்கின்றன, மேலும் இயக்குபவரின் கட்டளையின்படி தாக்குகின்றன.
# ஐ. ஏ. ஐ ஆரோப்

## கண்ணோட்டம்

ஹாரோப் சுற்றித்திரியும் சுடுகலன் ஒரு ஏவுகணை மற்றும் ஆளில்லா விமான வாகனத்தின் (யுஏவி) நன்மைகளை ஒருங்கிணைக்கிறது. ஹாரோப் ஒரு உலோக ஆயுதக் கலனில் இருந்து ஏவப்பட்டு, ஒரு "தற்காலிகமான நிலைநிறுத்தப் பகுதியை" அடைகிறது, அங்கு அது முக்கியமான நுண்ணறிவு, கடுங்கண்காணிப்பு, உளவுப் பணி ஆகியவற்றிற்கான இயக்கத்தை மணிக்கணக்கில் நடத்தலாம். அது தனது இலக்கைக் கண்டறிந்தவுடன், ஹாரோப் தாக்குதல் கட்டத்திற்குச் சென்று, இலக்கில் தன்னை வெடிக்கச் செய்கிறது.  
ஹாரோப் ஒரு மனித இயக்குநரின் வழிகாட்டுதலுக்குட்பட்டு இயங்கும் கட்டுப்பாட்டு பயன்முறையைப் பயன்படுத்துகிறது, இது ஒரு தொலைநிலை இலக்கு இயக்குநரால் இயக்கப்படுகிறது. ஹாரோப் இயக்குநர் விமானத்தின் மின் ஒளியியல் உணரி மூலம் கண்டறியப்பட்ட நிலையான அல்லது நகரும் இலக்குகளைத் தேர்ந்தெடுக்க முடியும். அக்டோபர் 2005 இல், ஐரோப்பிய ஏவுகணை தயாரிக்கும் எம்பிடிஏ என்ற நிறுவனம் ஹாரோப்பை ("ஒயிட் ஹாக்" என்ற பெயரில்) ஐக்கிய இராச்சியத்தின் பாதுகாப்பு அமைச்சகத்தின் முன்னிலையில் நடைபெற்ற "ஃபயர் ஷாடோ" என்று அழைக்கப்பட்ட சுற்றித்திரிந்து சுடும் பணியின் திறன் செயல்விளக்கத்திற்காக பரிசீலிக்க சமர்ப்பித்தது. இறுதிப் போட்டியாளர்களில் ஒருவராக ஹாரோப் தேர்ந்தெடுக்கப்பட்டது, ஆனால் இங்கிலாந்து பாதுகாப்பு அமைச்சகம் இறுதியில் உள்நாட்டில் தயாரிக்கப்பட்ட ஒரு இதே போன்ற கருவியைத் தேர்ந்தெடுத்தது. ஹாரோப் பல பெயரிடப்படாத வாடிக்கையாளர்களால் வாங்கப்பட்டு பல்வேறு நாடுகளின் பாதுகாப்பு உத்திகளுக்கு ஒரு முக்கிய சொத்தாக உள்ளது.  
ஏப்ரல் 2020 இல் நாகோர்னோ-கராபாக் மோதலில் அஜர்பைஜானில் அதன் போர் செயல்திறனுக்காக ஹாரோப் மிகவும் பரவலாக அங்கீகரிக்கப்பட்டுள்ளது. உறைபனி வெப்பநிலை, ஆழமற்ற மற்றும் செங்குத்தான தலைகீழ்ப்பாய்வு, புவியிடங்காட்டி நெரிசலான மண்டலங்கள் உள்ளிட்ட மிகவும் கடினமான இயக்க நிலைமைகளில் இராணுவ அச்சுறுத்தல்களை எதிர்கொள்ள ஐ. ஏ. ஐ ஹாரோப் சுற்றித்திரியும் சுடுகலன் வெற்றிகரமாக பயன்படுத்தப்பட்டது. 2020 ஆம் ஆண்டில், அஜர்பைஜான் அதிபர் இல்ஹாம் அலியேவின் ஆலோசகர் ஹிக்மெட் ஹாஜியேவ், 2020 நாகோர்னோ-கராபாக் மோதலில் ஹாரோப்பின் செயல்திறனைப் பாராட்டினார்.  
நாகோர்னோ-கராபாக்கிற்கு கூடுதலாக, 2018 மே 10 அன்று சிரிய விமான பாதுகாப்பு எஸ்ஏ-22 கிரேஹவுண்ட் அழித்த பெருமை ஹரோப்பிற்கு வழங்கப்பட்டது.  
டிசம்பர் 9,2024 அன்று, சிரியாவில் சிரிய ஆயுதப் படைகள் மீதான தாக்குதலில் ஹாரோப் பயன்படுத்தப்பட்டது.
# ஐ. ஏ. ஐ ஆரோப்

## கண்ணோட்டம்

### 2025 இந்தியா-பாக்கித்தான் மோதல்

2025 மே 8 அன்று, லாகூரில் பாகிஸ்தானின் வான் பாதுகாப்பு அமைப்பைத் தகர்க்க அல்லது தவிர்க்க இந்திய விமானப்படையால் ஐ. ஏ. ஐ ஹாரோப் ட்ரோன்கள் பயன்படுத்தப்பட்டதாக இந்திய ஊடகங்கள் கூறின. கட்டுப்பாடுகளை நீக்கும் முன், நாட்டின் குடியியல் விமானப் போக்குவரத்து அதிகாரிகள் வியாழக்கிழமை நான்கு விமான நிலையங்களில் நடவடிக்கைகளை தற்காலிகமாக நிறுத்தி வைத்தனர். இராணுவ செய்தித் தொடர்பாளர் டி. ஜி. ஐ. எஸ். பி. ஆர், இந்தியா அனுப்பிய அந்த ஆளில்லா விமானங்களால் தகர்க்கப்பட்ட 12 இடங்களை விவரித்தார். அவை, லாகூர், அட்டோக், குஜ்ரன்வாலா, சக்வால், ராவல்பிண்டி, பஞ்சாபில் பஹவல்பூர், அதே போல் சுக்கூரின் மியானோ, உமர்கோட்டின் சோர், சிந்துவில் கராச்சிக்கு அருகில், லாகூரில் உள்ள அல்லாமா இக்பால் சர்வதேச விமான நிலையம், கராச்சியில் உள்ள ஜின்னா சர்வதேச விமான நிலையம் மற்றும் இஸ்லாமாபாத் சர்வதேச விமான நிலையம் ஆகியவை ஆகும். பாகிஸ்தான் இராணுவத்தின் கூற்றுப்படி, தாக்குதல்கள் ஒரு "தீவிர ஆத்திரமூட்டும் செயல்" மற்றும் இரு அணுசக்தி நாடுகளுக்கு இடையே வன்முறையை அதிகரிக்க வழிவகுக்கும் என்பதுமாகும்.
# ஐ. ஏ. ஐ ஆரோப்

## இயக்குபவர்கள்

-
-
- கொனிங்க்லிஜ்கே மரைன் மூலம் நீர்நிலைகளில் உள்ள மற்றும் பல்லாதரவு கப்பல்களில் பயன்படுத்துவதற்காக கையகப்படுத்தல் அறிவிக்கப்பட்டது
-
# ஜென்னு குருபா

**ஜென்னு குருபா** (*Jenu Kuruba*) என்பது நீலமலையைச் சேர்ந்த ஒரு பழங்குடி இனக்குழு ஆகும், இப்பழங்குடியின மக்களின் தொகை சுமார் 37000 ஆகும். இவர்கள் கேரளா மற்றும் கர்நாடகா மாநிலங்களின் எல்லையில் உள்ள மாவட்டங்களில் குவிந்துள்ளனர். 'ஜேனு' என்றால் கன்னடத்தில் 'தேன்' என்று பொருள்படும், இது காட்டில் தேன் சேகரிப்பவர்களாக இவர்களின் பாரம்பரியத் தொழிலைக் குறிக்கிறது. 20ஆம் நூற்றாண்டின் முற்பகுதியில் இவர்கள் காடுகளில் குடிசைகளில் வாழ்ந்து விவசாயம் செய்தனர். 1970களில் தொடங்கி இன்றும் தொடர்ந்து, நாகர்ஹோளே, பந்திப்பூர் போன்ற நீலகிரியின் பல்வேறு புலிகள் காப்பகங்களில் பாதுகாப்பு நடவடிக்கைகள் காரணமாக பல ஜெனு குருபாக்கள் தங்கள் வசிப்பிடங்களில் இருந்து வெளியேற்றப்பட்டுள்ளனர். காடுகளுக்கு வெளியே இடம்பெயர்ந்தவர்கள் தினசரி கூலித் தொழிலாளர்களாகவும் விவசாயத் தொழிலாளர்களாகவும் கடுமையான வறுமையில் வாழ்கின்றனர். பலர் குடகு காபி தோட்டங்களிலோ, வனத்துறையில் தொழிலாளர்களாகவோ வேலை செய்கிறார்கள். இவர்கள் ஜென்னு குரும்பா மொழி பேசுகிறார்கள், இது கொடவா அல்லது கன்னடத்தின் கிராமப்புற பேச்சுவழக்குடன் தொடர்புடையது என்று வகைப்படுத்தப்பட்டுள்ளது. மிகச் சமீபத்தில் 2020 இல் வன உரிமைகள் சட்டத்தின் விதிமுறைகளின் கீழ், பழங்குடியினர் ஒதுக்கப்பட்ட காடுகளில் வாழ பல முறை போராடியுள்ளனர். மேலும், 2021 ஆம் ஆண்டில் "வனத்துறையை ஒரு ஆக்கிரமிப்பாளராகவும், சுற்றுச்சூழல் சுற்றுலா மற்றும் சஃபாரிக்களை ஊக்குவிப்பதற்காகவும்... இந்திய மற்றும் சர்வதேச சட்டங்களின் கீழ் சட்டவிரோதமான நடவடிக்கைகள்"... போன்றவற்றிற்கு எதிராக போராட்டங்கள் தொடர்ந்தன.  
முன்பு இப்பழங்குடியினப் பெண்கள் வழக்கமான மைசூர் கிராமப்புற பெண்களின் பாணியில் ஒரு புடவையை அணிந்திருந்தனர். ஏழ்மை நிலையில் இருந்தோர். இருந்தால், இடுப்பைச் சுற்றி ஒரு துணியையும், மற்றொன்று மேல் உடலை ஓரளவு மறைக்கவும் அணிந்திருந்தனர். சமூகத்தின் ஆண்கள் ஒரு வழக்கமான சாகுபடி செய்பவரின் பாணியில் தங்கள் தலைமுடியை வெட்டி, வெப்பம் மற்றும் சூரிய ஒளியிலிருந்து சிறிதளவு பாதுகாப்பை வழங்கும் விதமாகப் பின்பற்றுகிறார்கள்.
# சக்கலாலா

**சக்கலாலா** (*Chaklala*), பாகிஸ்தான் நாட்டின் பஞ்சாப் மாகாணத்தில் உள்ள ராவல்பிண்டி மாவட்டத்தின் தலைமையிட நகரமான இராவல்பிண்டியின் புறநகர் பகுதியும், இராணுவப் பாசறை நகரம் ஆகும்.இது கடல்மட்டத்திலிருந்து 487 மீட்டர் உயரத்தில் உள்ளது. 2002ஆம் ஆண்டில் பாகிஸ்தான் பாதுகாப்பு அமைச்சகம், நிர்வாக வசதிக்காக இராவல்பிண்டி இராணுவப் பாசறை நகரத்திலிருந்து, சக்கலாலா இராணுவப் பாசறை நகரம் நிறுவப்பட்டது.  
சக்கலாலா நகரம் இராவல்பிண்டிக்கு வடகிழக்கே 6 கிலோமீட்டர் தொலைவிலும், இஸ்லாமாபாத்திற்கு வடமேற்கே 19.5 கிலோமீட்டர் தொலைவிலும் உள்ளது. இங்கு கேந்திர முக்கியத்துவம் வாய்ந்த *நூர் கான்* வான்படை தளம் உள்ளது.  
சக்கலாலா நகரம் (8,405 ஏக்கர்கள்) பரப்பளவு கொண்டது. 2023ஆம் ஆண்டின் பாகிஸ்தான் மக்கள்தொகை கணக்கெடுப்பின்படி, இதன் மக்கள் தொகை 3,33,115 ஆகும்.இப்பாசறை நகரத்தில் உள்ள பெனாசிர் புட்டோ பன்னாட்டு வானூர்தி நிலையத்திலிருந்து 1 கிலோ மீட்டர் தொலைவில் சக்கலாலா தொடருந்து நிலையம் உள்ளது. இந்நகரத்திற்கு மேற்கே இஸ்லாமாபாத் விரைவுச் சாலை செல்கிறது.
# சக்கலாலா

## மக்கள் தொகை பரம்பல்

2023ஆம் ஆண்டின் பாகிஸ்தான் மக்கள்தொகை கணக்கெடுப்பின்படி, சக்கலாலா நகரத்தின் மொத்த மக்கள் தொகை 3,33,115 ஆகும். இந்நகரத்தில் பகாரி மக்கள், பஞ்சாபி மக்கள், பஷ்தூன் மக்கள் பெரும்பான்மையாக வாழ்கின்றனர்.1947ஆம் ஆண்டு முதல் காஷ்மீரிகள் இந்நகரத்தில் புலம்பெயர்ந்து வாழ்கின்றனர்.
# சக்கலாலா

## சக்கலாலா இராணுவப் பாசறை

தளத்தில் USAF C-17 போர் விமானம்]]
சக்கலாலா நகரத்தில் இராணுவக் குடியிருப்புகள், இராணுவத்தின் படையணிகள் மற்றும் கேந்திர முக்கியத்துவம் வாய்ந்த *நூர் கான்* வான்படை தளம் கொண்டுள்ளது.
# சக்கலாலா

## போக்குவரத்து

தளம்]]
சக்கலாலா நகரத்தில் வான்படை தளம் உள்ளது. வங்காளம் முதல் பெஷாவர் வரை செல்லும் பெரும் தலைநெடுஞ்சாலை சக்கலாலா நகரம் வழியாகச் செல்கிறது.
# சக்கலாலா

## போக்குவரத்து

### தொடருந்து நிலையம்

பெஷாவர் முதல் கராச்சி வரை செல்லும் அனைத்து தொடருந்துகளும் சக்கலாலா தொடருந்து நிலையத்தில் நின்று செல்கிறது.
# சக்கலாலா

## போக்குவரத்து

### வானூர்தி நிலையம்

கேந்திரிய முக்கியத்துவம் வாய்ந்த நூர் கான் வான்படை தளம் சக்கலாலா நகரத்தில் உள்ளது.
# சக்கலாலா

## கல்வி நிலையங்கள்

- இராணுவப் பொதுப் பள்ளி & படைத்துறை கல்லூரி
- சக்கலாலா கூட்டு இராணுவப் பள்ளி மற்றும் படைத்துறை கல்லூரி
- சக்கலாலா வான்படை கல்லூரி (*நூர் கான்* வான்படை தளம்)
# சக்கலாலா

## 2025 இந்தியா-பாகிஸ்தான் சண்டை

பாகிஸ்தான் ஆதரவு பெற்ற எதிர்ப்பு முன்னணியினர் நடத்திய 2025 பகல்காம் தீவிரவாத தாக்குதலை அடுத்து, இந்தியவின் பாதுகாப்புப் படைகள், பாகிஸ்தான் தீவிரவாத முகாம்கள் மீது நடத்திய 2025 சிந்தூர் நடவடிக்கைகளின் ஒரு பகுதியாக, சக்கலாலாவில் உள்ள *நூர் கான்* வான்படை தளத்தின் வான் பாதுகாப்பு அமைப்புகள் ஏவுகணைகளால் தாக்கி அழிக்கப்பட்டது.
# ஜகந்நாத ஹோரா

**ஜகந்நாத ஹோரா** (Jagannatha Hora) என்பது வேத சோதிடத்தைக் கணக்கிடப் பயன்படும் ஒரு இலவச சோதிட பயன்பாட்டு மென்பொருள். வேத சோதிடத்தைக் கற்றுக்கொள்ள விரும்பும் மாணவர்கள் மற்றும் நிபுணர்களால் இதைப் படிப்பதற்கும் ஆராய்ச்சி செய்வதற்கும் பயன்படுத்தப்படுகிறது.  
இந்த சோதிட மென்பொருளை உருவாக்க எபிமெரிஸ் முக்கியமாகப் பயன்படுத்தப்படுகிறது.
# ஜகந்நாத ஹோரா

## ஆசிரியர் பற்றி

இந்த மென்பொருளை பி.வி.ஆர். நரசிம்ம ராவ் வடிவமைத்து எழுதியுள்ளார். இவர் இந்தியாவைச் சேர்ந்த மென்பொருள் பொறியாளர் மற்றும் சோதிடர் ஆவார். அமெரிக்காவின் பாஸ்டன் அருகே வசித்து வருகிறார். சென்னை ஐ.ஐ.டி., மற்றும் ஹூஸ்டனில் உள்ள ரைஸ் பல்கலைக்கழகத்தில் பொறியியல் பட்டம் பெற்ற இவர், சமஸ்கிருத அறிஞரும் ஆவார். இவர் ஒரு பாடப்புத்தகம், பல பத்திரிகை கட்டுரைகள் மற்றும் ஆராய்ச்சி கட்டுரைகளை எழுதியுள்ளார். பாஸ்டன் அருகே ஜோதிடத்தை கற்பிக்கிறார்.
# ஜகந்நாத ஹோரா

## அடிப்படை கணக்கீடுகள்

- கிமு 5400 முதல் கிபி 5400 வரையிலான தேதிகளை கிரிகோரியன் அல்லது ஜூலியன் நாட்காட்டியைப் பயன்படுத்தி உள்ளிடலாம்.  
- உள்ளமைக்கப்பட்ட அட்லஸில்(வரைபடம் புத்தகம்) அமெரிக்காவில் சுமார் 5,00,000 இடங்களும், அமெரிக்காவிற்கு வெளியே 20,00,000 இடங்களும் உள்ளன.  
- தீர்க்கரேகைகள், அட்சரேகைகள் மற்றும் கோள்களின் தூரங்கள் மற்றும் மூன்று வேகங்கள் காட்டப்பட்டுள்ளன.  
- அனைத்து பிரிவு விளக்கப்படங்களிலும் உள்ள கோள்கள் மற்றும் பிற உடல்களின் பிரிவு தீர்க்கரேகைகள்  
- கிரகங்களுக்குச் சொந்தமான மற்றும் அவர்களால் ஆக்கிரமிக்கப்பட்ட தாராக்கள் (சந்திரன் மற்றும் லக்னத்திலிருந்து நவதார அமைப்பைப் பயன்படுத்தி)  
- சந்திரன் மற்றும் லக்னத்திலிருந்து சிறப்பு தாராக்கள் (கர்மா, சமுதாயிகா, சங்கதிகா, ஜாதி, தேசம் போன்றவை)  
- கிரகங்களின் நட்சத்திர அம்சங்கள்  
- நட்சத்திரங்களில் கிரகங்களின் லட்டா (உதை).  
- சிறப்பு திதிகள் (ஜென்ம திதி, தன திதி, பிரத்ரி திதி, மாத்ரி திதி போன்றவை)  
- சர கரகங்கள் (8 கரக திட்டம் மற்றும் 7 கரக திட்டத்தைப் பயன்படுத்தி)
# ஜகந்நாத ஹோரா

## கிருஷ்ணமூர்த்தி பத்தாதி (கே.பி)

- அனைத்து கிரகங்கள் மற்றும் வீட்டுக் கோள்களின் நட்சத்திர அதிபதிகள் மற்றும் துணை அதிபதிகளைக் கண்டறியவும் (5 நிலைகள் வரை துணை - துணை, துணை, துணை துணை போன்றவை).  
- கொடுக்கப்பட்ட கிரகத்தின் நட்சத்திரம் அல்லது துணை (5 துணை நிலைகள் வரை) ஆக்கிரமித்துள்ள கிரகங்கள் மற்றும் வீட்டுக் கோள்களைப் பட்டியலிடுங்கள்.
# ஜகந்நாத ஹோரா

## கற்றல் உதவிகள்

- ஒரு விளக்கப்படத்தில் "மரண காரக ஸ்தானத்தில்" உள்ள கிரகங்களின் பட்டியல் மற்றும் அவை வசிக்கும் மற்றும் சொந்தமான வீடுகள் மவுஸ் கிளிக்கில் கொடுக்கப்பட்டுள்ளன.  
- உள்ளுணர்வு வண்ணக் குறியீட்டைப் பயன்படுத்தி கிரகங்களின் நிரந்தர, தற்காலிக மற்றும் கூட்டு உறவுகளை ஒரு விளக்கப்படத்தில் காட்டலாம்.  
- கிரகங்கள் மற்றும் ராசிகளின் பச்சகாதி உறவுகளை பகுப்பாய்வு செய்து கொடுக்கப்பட்ட விளக்கப்படத்திற்கு பட்டியலிடலாம்.  
- தொடக்கநிலையாளர்களுக்கு உதவ, சொந்த ராசிகள், உச்ச ராசிகள், பலவீன ராசிகள் மற்றும் கிரகங்களின் மூலத் திரிகோணங்கள் ஆகியவற்றை முன்னிலைப்படுத்தலாம்.  
- கிரஹ திருஷ்டி மற்றும் கிரகங்களின் ராசி திருஷ்டி ஆகியவை ஆரம்பநிலைக்கு உதவும் வகையில் சிறப்பிக்கப்படும்  
- ஆரம்பநிலைக்கு உதவ ஆர்கலா மற்றும் விரோதா ஆர்கலாவை முன்னிலைப்படுத்தலாம்
# ஜகந்நாத ஹோரா

## வசதிகள்

- மென்பொருளில் பயன்படுத்தப்படும் அனைத்து வண்ணங்களையும் ஒருவர் தனிப்பயனாக்கலாம்.  
- எழுத்துரு அளவை கூட்டவோ குறைக்கவோ முடியும்.  
- ஒருவர் தனது முகவரி, தொலைபேசி எண் போன்றவற்றைக் கொடுக்க விளக்கப்பட அச்சுப் பிரதிகளின் தலைப்பைத் தனிப்பயனாக்கலாம்.  
- தென்னிந்திய வழக்கமான, தென்னிந்திய ஒழுங்கற்ற, வட இந்தியா மற்றும் கிழக்கு இந்திய விளக்கப்பட பாணிகளைப் பயன்படுத்தலாம்.  
- ஆங்கிலம் உட்பட பத்து இந்திய மொழிகளில் விளக்கப்படங்களில் கிரகப் பெயர்கள் மற்றும் விளக்கப்படப் பெயர்களைப் பார்க்கலாம்.  
- கோள்கள் மற்றும் ராசிப் பெயர்களுக்கு, சூரியன், சந்திரன், அர், தா போன்ற ஆங்கிலப் பெயர்களையோ அல்லது சூர்யா, சந்திரா, மேஷ், விருஷ் போன்ற சமஸ்கிருதப் பெயர்களையோ பயன்படுத்தலாம் .  
- ஒருவர் சில குறிப்புகளை உள்ளிட்டு சேமிக்கலாம்  
- 800x600 ஐ விட அதிகமான காட்சி இருந்தால், பெரும்பாலான கணக்கீடுகளுடன் இரண்டு விளக்கப்படங்கள் காட்டப்படும் (இயல்புநிலையாக ராசி மற்றும் நவாம்சம்). கலப்பு விளக்கப்பட பாணி பயன்முறையில், ஒரே விளக்கப்படத்தை இரண்டு விளக்கப்பட பாணிகளில் (எ.கா. வட இந்திய மற்றும் தென்னிந்திய பாணிகள்) பார்க்கலாம். வெவ்வேறு பாணிகளில் பழகிய ஜோதிடர்களிடையே ஒத்துழைப்பில் இது பயனுள்ளதாக இருக்கும்.  
- மென்பொருளில் ஏராளமான தனிப்பயனாக்கக்கூடிய விருப்பங்கள் மற்றும் பயனர் விருப்பத்தேர்வுகள் உள்ளன, ஆனால் அவை அனைத்தும் நான் பரிந்துரைக்கும் இயல்புநிலை மதிப்புகளுடன் வருகின்றன. புதியவர்கள் அவற்றைப் பற்றி கவலைப்பட வேண்டியதில்லை, ஆனால் நிபுணர்கள் அவற்றைப் பயன்படுத்தி பரிசோதனை செய்யலாம்.
# ஜகந்நாத ஹோரா

## போக்குவரத்துகள்

- லக்னம், சந்திரன், நவாம்ச லக்னம் மற்றும் நவாம்ச சந்திரன் ஆகியவற்றிலிருந்து வீடுகளில் ஏற்படும் இடப்பெயர்ச்சிகளைப் பட்டியலிடும் திறன்.  
- தாரா, மூர்த்தி மற்றும் வீடு சார்ந்த வேதத்தின் அடிப்படையில் கிரகங்களின் பயணங்களை வகைப்படுத்தும் திறன்.  
- எந்த ஜனன பிரிவு விளக்கப்படத்தையும், எந்த பிரிவு விளக்கப்படத்தையும் குறிப்பாக எடுத்துக்கொண்டு, கிரகப் பெயர்ச்சிகளின் அஷ்டகவர்க மதிப்பெண்கள் மற்றும் கக்ஷய மதிப்பெண்களைப் பார்க்கும் திறன்.  
- சிறப்பு தாராக்களில் (கர்மா, சமுதாயிகா, சங்கதிகா, ஜாதி, தேசா போன்றவை) அல்லது அவற்றின் மீது உள்ள போக்குவரத்து கிரகங்களின் நட்சத்திர அம்சங்களில் போக்குவரத்துகளை அடையாளம் காணும் திறன்.  
- முக்கியமான நட்சத்திரங்களில் பயணத்தின் போது லட்டாவை (கிரக உதை) அடையாளம் காணும் திறன்.  
- ஜனன சந்திரன் மற்றும் லக்னத்திலிருந்து வரும் போக்குவரத்து, வேதங்கள், அஷ்டகவர்க்கம், கக்ஷயம் மற்றும் தாரா உள்ளிட்ட பல்வேறு போக்குவரத்து மதிப்பெண்களை வரைகலை போக்குவரத்து நாட்காட்டியில் வரைபடமாக பிரதிநிதித்துவப்படுத்தும் திறன்.  
- ஒரு குறிப்பிட்ட தேதிக்கு முன்/பின் (எ.கா. இன்று) ஒரு குறிப்பிட்ட கிரகத்தின் (எ.கா. ஜனன சூரியன்) அல்லது ஒரு ஜனன சஹாம (எ.கா. விவாஹ சஹாம) அல்லது ஒரு ராசியின் தொடக்கத்தின் நிலைக்குப் பின்னால்/பின்னால் தேவையான கிரகம் (எ.கா. வியாழன்) x டிகிரி y நிமிடம் (எ.கா. 1 டிகிரி 0 நிமிடம்) வரும்போது *தேடும்* திறன்.
# ஜகந்நாத ஹோரா

## சக்கரங்கள்

- பிறப்பு ஜாதகத்தில் சூரியனின் நட்சத்திரத்திலிருந்து காலசக்கரம் மற்றும் வருடாந்திர ஜாதகத்தில் லக்னத்தின் நட்சத்திரம் (வேறு எந்த நட்சத்திரத்தையும் விதையாக அமைக்கும் திறனுடன்)  
- ஜனன சந்திரனின் நட்சத்திரத்திலிருந்து கோட்ட சக்கரம்/துர்கா சக்கரம் (வேறு எந்த நட்சத்திரத்தையும் விதையாக அமைக்கும் திறனுடன்)  
- சர்வதோபத்ர சக்கரம்  
- சூரிய கலனால சக்கரம்  
- சந்திர கலனால சக்கரம்  
- சுதர்சன சக்கரம்  
- சூல சக்கரம்  
- திரிபாடகி சக்கரம்  
- சர்வதோபத்ர சக்கரம்  
- ஒன்றின் மேல் ஒன்றாகப் பதிக்கப்பட்ட இரண்டு விளக்கப்படங்களைப் பார்க்கும் திறன் (ஒன்று ஜனன நவாம்சமாகவும் மற்றொன்று டிரான்சிட் தசாம்சமாகவும் இருக்கலாம், எடுத்துக்காட்டாக)
# சோதிட மென்பொருள்

**சோதிட மென்பொருள்** என்பது சோதிட ஜாதகங்களைக் கணக்கிட வடிவமைக்கப்பட்ட ஒரு வகை கணினி பயன்பாட்டு மென்பொருள் ஆகும். சோதிட மென்பொருளை உருவாக்க எபிமெரிஸ் முக்கியமாகப் பயன்படுத்தப்படுகிறது.  
இன்று பயன்பாட்டில் உள்ள சோதிட மென்பொருளின் எடுத்துக்காட்டுகள் இங்கே:
- அட்சய லக்ன பத்ததி
- ஜகந்நாத ஹோரா
- காலா
- ஜாமக்கோள்
- வேதிக் அஸ்ட்ரோ சார்ட்
- வேதிக் அஸ்ட்ரோலஜி ரிப்போர்ட்  
இந்த மென்பொருட்கள் பல்வேறு அம்சங்களை கொண்டிருக்கலாம், உதாரணமாக:
- ஜாதகக் கணக்கீடு
- கிரக நிலைகள் மற்றும் சஞ்சாரங்கள்
- ஜோதிட வரைபடங்கள்
- நட்சத்திர பலன்கள், ராசி பலன்கள்
- பஞ்சாங்கம்
- முன்கணிப்புகள்
- பயனாளி கணிப்புகள் / பரிகாரங்கள்
- தசா-புக்தி கணிப்பு
# சோதிட மென்பொருள்

## பயன்பாடுகள்

- ஜாதகம்: ஒருவரின் பிறந்த நாளையும், நேரத்தையும் அடிப்படையாகக் கொண்டு ஜாதகம் உருவாக்கும்.
- மணப்பொருத்தம்: இருவருக்கும் திருமண பொருத்தம் பார்க்க பயன்படுகிறது.
- பஞ்சாங்கம்: தினசரி கால நிலைகள், ராகு, கேது காலம், சுப ஹோரைகள்.
- சஞ்சாரம் கணிப்பு: கிரகங்கள் ஒரு ராசியிலிருந்து இன்னொரு ராசிக்கு செல்லும் போது ஏற்படும் மாற்றங்களை கணிக்கிறது.
- தசா புக்தி: வாழ்க்கையின் வெவ்வேறு கட்டங்களில் ஏற்படும் கிரகங்களின் விளைவுகள்.  
இவை வலைத்தளங்கள், கணினி மென்பொருட்கள், அல்லது கைபேசி (மொபைல்) செயலிகள் வடிவில் கிடைக்கின்றன. இவற்றைப் பயன்படுத்தி, ஜோதிடர்கள் மற்றும் ஆர்வலர்கள் தங்களின் தேவைகளுக்கு ஏற்ப ஜோதிட கணிப்புகளை பெற முடியும்.  
மேலும், இந்த மென்பொருட்கள் பல்வேறு மொழிகளில், குறிப்பாக தமிழ் போன்ற உள்ளூர் மொழிகளிலும் கிடைக்கின்றன, இதனால் பயனர்கள் தங்களின் சொந்த மொழியில் ஜோதிட தகவல்களைப் பெற முடிகிறது.
# வரைவு:எபிமெரிஸ்

வானியல் மற்றும் வானியல் வழிசெலுத்தலில், **எபிமெரிஸ்**(Ephemeris) என்பது வானத்தில் இயற்கையாக நிகழும் வானியல் பொருட்கள் மற்றும் செயற்கைக்கோள்களின் பாதையை, அதாவது, காலப்போக்கில் நிலை (மற்றும் சாத்தியமான வேகம் ) வழங்கும் அட்டவணைகளைக் கொண்ட ஒரு புத்தகம். வரலாற்று ரீதியாக, நிலைகள் அச்சிடப்பட்ட மதிப்புகளின் அட்டவணைகளாக வழங்கப்பட்டன, அவை தேதி மற்றும் நேரத்தின் வழக்கமான இடைவெளியில் கொடுக்கப்பட்டன. இந்த அட்டவணைகளின் கணக்கீடு இயந்திர கணினிகளின் முதல் பயன்பாடுகளில் ஒன்றாகும். நவீன எபிமெரைடுகள் பெரும்பாலும் மின்னணு வடிவத்தில் வழங்கப்படுகின்றன. சோதிட மென்பொருளை உருவாக்க எபிமெரிஸ் முக்கியமாகப் பயன்படுத்தப்படுகிறது.  
ஒரு எபிமெரிஸிலிருந்து கணக்கிடப்படும் வானியல் நிலை, பெரும்பாலும் வலது ஏற்றம் மற்றும் சரிவின் கோள துருவ ஒருங்கிணைப்பு அமைப்பில், தோற்றத்திலிருந்து தூரத்துடன் வழங்கப்படுகிறது. வானியலாளர்களுக்கு ஆர்வமுள்ள சில வானியல் நிகழ்வுகள் கிரகணங்கள், வெளிப்படையான பின்னோக்கி இயக்கம் / கிரக நிலையங்கள், கிரக நுழைவுகள், பக்கவாட்டு நேரம், சந்திரனின் சராசரி மற்றும் உண்மையான முனைகளுக்கான நிலைகள், சந்திரனின் கட்டங்கள் மற்றும் சிரோன் போன்ற சிறிய வான உடல்களின் நிலைகள்.  
வானியல் வழிசெலுத்தல் மற்றும் வானியலில் எபிமெரைடுகள் பயன்படுத்தப்படுகின்றன. அவை ஜோதிடர்களாலும் பயன்படுத்தப்படுகின்றன. ஜிபிஎஸ்(புவியிடங்காட்டி) சிக்னல்களில் சுற்றுப்பாதையில் உள்ள செயற்கைக்கோள்களின் நிலையைக் கணக்கிடப் பயன்படுத்தப்படும் எபிமெரிஸ் தரவு அடங்கும்.
# ஃபிளைட்ராடார்24

**ஃபிளைட்ராடார்24 ( Flightradar24 )** என்பது உலகெங்கிலும் உள்ள ஆயிரக்கணக்கான விமானங்களின் நிகழ்நேரப் பறப்புத் தகவல்களை ஒரு வரைபடத்தில் காட்டும் ஓர் இணைய அடிப்படையிலான சேவையாகும்.. தினமும் 200,000 க்கும் மேற்பட்ட விமானங்களை கண்காணிக்கிறது. இது ஸ்வீடன் நாட்டைச் சேர்ந்த ஒரு நிறுவனம் ஆகும். இந்தச் சேவை, விமானங்கள் எங்கு பறக்கின்றன, அவற்றின் வேகம், உயரம், புறப்படும் மற்றும் சேரும் இடங்கள், விமான எண், மற்றும் விமானத்தின் வகை போன்ற விவரங்களை வழங்குகிறது. பொதுமக்கள் விமானப் பயணத்தைக் கண்காணிப்பதற்கும், விமானப் போக்குவரத்து குறித்த தகவல்களைப் பெறுவதற்கும் இது பரவலாகப் பயன்படுத்தப்படுகிறது.  
**முக்கிய அம்சங்கள்:**
- விமான எண்கள், புறப்படும் மற்றும் வருகை இடங்கள், விமான வகைகள், நிலைகள், உயரங்கள், திசைகள் மற்றும் வேகங்கள் போன்ற தகவல்களை வழங்குகிறது.  
- முந்தைய பறப்புகளின் தடங்களை மீள்பார்வை செய்யும் வசதி உள்ளது.  
- விமான நிறுவனங்கள், விமான வகைகள், இடங்கள் அல்லது விமான நிலையங்களின் அடிப்படையில் வரலாற்றுத் தகவல்களை காண முடியும்.  
- இது உலகின் மிகப்பெரிய ADS-B (Automatic Dependent Surveillance–Broadcast) நெட்வொர்க்காகும், 40,000-க்கும் மேற்பட்ட இணைக்கப்பட்ட ரிசீவர்கள் மூலம், தினமும் 200,000 க்கும் மேற்பட்ட விமானங்களை கண்காணிக்கிறது.  
இது வலைத்தளத்திலும், மொபைல் செயலிகளிலும் கிடைக்கிறது.  
**தனியுரிமை:**
பாதுகாப்பு மற்றும் தனியுரிமை காரணங்களுக்காக, சில விமானங்களின் தகவல்கள் மறைக்கப்படுகின்றன. உதாரணமாக, ஜப்பானின் அரசாங்க விமானத்தின் தகவல்கள், 2014-இல் ஜப்பான் பாதுகாப்பு அமைச்சின் கோரிக்கையின் பேரில் மறைக்கப்பட்டது.
# புரோன்கோசெலா டேனியலி

டேனியல் இரத்த உறிஞ்சி, டேனியல் வனப் பல்லி என்றும் பொதுவாக அழைக்கப்படும் **புரோன்கோசெலா டேனியலி** (*Bronchocela danieli*), அகாமிடே குடும்பத்தைச் சேர்ந்த ஒரு பல்லி சிற்றினமாகும். இந்த சிற்றினம் இந்தியாவின் கிரேட் நிக்கோபார் தீவில் உள்ள காம்ப்பெல் விரிகுடாவில் காணப்படுகிறது.
# புரோன்கோசெலா டேனியலி

## சொற்பிறப்பியல்

இந்திய இயற்கை ஆர்வலர் ஜீவநாயகம் சிரில் ஜே. சி. டேனியல் நினைவாக இதற்கு *டேனியலி* என்று சிற்றினப் பெயர் சூட்டப்பட்டுள்ளது.
# புரோன்கோசெலா டேனியலி

## வாழிடம்

*பு. டேனியேலி*யின் விருப்பமான இயற்கை வாழ்விடம் காடு ஆகும்.
# புரோன்கோசெலா டேனியலி

## இனப்பெருக்கம்

*பு. டேனியல்* முட்டையிட்டு இனப்பெருக்கம் செய்யக்கூடியது.  
இவை இவற்றின் சுற்றுப்புறத்திற்கு ஏற்ப நிறத்தை மாற்றுகின்றன.
# பொட்டாசியம் டெட்ராகுளோரோபலேடேட்டு(II)

**பொட்டாசியம் டெட்ராகுளோரோபலேடேட்டு(II)** (*Potassium tetrachloropalladate(II)*) என்பது K<sub>2</sub>PdCl<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# பொட்டாசியம் டெட்ராகுளோரோபலேடேட்டு(II)

## தயாரிப்பு

செறிவூட்டப்பட்ட பொட்டாசியம் குளோரைடு கரைசலில் உள்ள பலேடியம் கருப்பு நிற தொங்கல் கரைசல் வழியாக குளோரினை செலுத்தினால் பொட்டாசியம் டெட்ராகுளோரோபலேடேட்டு(II) உருவாகும்:  
::Pd + Cl<sub>2</sub> + 2KCl -> K<sub>2</sub>[PdCl<sub>4</sub>]  
பல்லேடியம்(II) குளோரைடு கரைசலுடன் பொட்டாசியம் குளோரைடின் செறிவூட்டப்பட்ட கரைசலைச் சேர்த்து வினைபுரியச் செய்தால் பொட்டாசியம் டெட்ராகுளோரோபலேடேட்டு(II) உருவாகும்.  
::PdCl<sub>2</sub> + 2KCl -> K<sub>2</sub>[PdCl<sub>4</sub>]  
பொட்டாசியம் எக்சாகுளோரோபலேடேட்டு(IV) சேர்மத்தின் சிதைவும் பொட்டாசியம் டெட்ராகுளோரோபலேடேட்டு(II) சேற்மத்தைக் கொடுக்கும்.  
::K<sub>2</sub>[PdCl<sub>6</sub>] -> K<sub>2</sub>[PdCl<sub>4</sub>] + Cl<sub>2</sub>
# பொட்டாசியம் டெட்ராகுளோரோபலேடேட்டு(II)

## இயற்பியல் பண்புகள்

பொட்டாசியம் டெட்ராகுளோரோபலேடேட்டு(II) சேர்மம் P 4/மிமீ என்ற இடக்குழுவில் a = 0.706 நானோமீட்டர், b = 0.706, c = 0.410 நானோமீட்டர், α = 90°, Z = 1. என்ற அணிக்கோவை அளவுருக்களுடன் நாற்கோணப் படிக அமைப்பின் அடர் பழுப்பு நிற படிகங்களாக உருவாகிறது.  
பொட்டாசியம் டெட்ராகுளோரோபலேடேட்டு(II) குளிர்ந்த நீரில் கரையும். சூடான நீரில் எளிதில் கரையும். எத்தனால் மற்றும் அசிட்டோனில் குறைவாகக் கரையும்.
# பொட்டாசியம் டெட்ராகுளோரோபலேடேட்டு(II)

## வேதிப் பண்புகள்

இராச திராவகத்துடன் பொட்டாசியம் டெட்ராகுளோரோபலேடேட்டு(II) சேர்மம் வினைபுரிகிறது.
::3K<sub>2</sub>[PdCl<sub>4</sub>] + 6HCl + 2HNO<sub>3</sub> -> 3K<sub>2</sub>[PdCl<sub>6</sub>] + 2NO + <sub>4</sub>H<sub>2</sub>O